У паняцця ёсць і іншыя значэнні, гл. Кантон Фрайбург.

**Фра́йбург**, поўная назва — **Фра́йбург-у-Бра́йсгау** (ням.: Freiburg im Breisgau, вымаўляецца *Фра́йбург ім Бра́йсгау*; алем.: Friburg im Brisgau [ˈfʁiːb̥əg̊]) — горад у Германіі, чацвёрты (пасля Штутгарта, Мангейма і Карлсруэ па велічыні горад у зямлі Бадэн-Вюртэмберг.

Фрайбургскі мюнстар — гатычны сабор, сімвал горада

Гісторыя
--------

Афіцыйная дата заснавання Фрайбурга — 1120 год. У гэтым жа годзе гораду быў паданы Устаноўчы прывілей, які стаў асновай фрайбургскай прававой сям’і — сістэмы філіяцыі гарадскога права ў Сярэднявеччы. У сярэдзіне XIV стагоддзя горад перайшоў пад уладу аўстрыйскіх Габсбургаў. Легенда абвяшчае, што ў Фрайбургу пражываў манах Бертольд Шварц — еўрапейскі вынаходнік пораху. У 1457 годзе эрцгерцаг Альбрэхт VI Аўстрыйскі заснаваў Фрайбургскі ўніверсітэт Альберта-Людвіга (ням.: Albert-Ludwigs-Universität Freiburg), адзін з найстарэйшых у Германіі. У XVI стагоддзі ў Фрайбургу пражываў вядомы нямецкі гуманіст Эразм Ратэрдамскі. У XVII стагоддзі Фрайбург быў захоплены французскай арміяй.

Фрайбургскі Мюнстар — галоўная славутасць — будаваўся на працягу 300 гадоў, з пачатку XIII да пачатку XVI стагоддзя. У адрозненне ад шматлікіх іншых пабудоў у цэнтры горада, ён не быў разбураны падчас Другой сусветнай вайны.

9 мая 1940 года Фрайбург падвергся паветранай бамбардзіроўцы, у выніку якой былі ахвяры і разбурэнні. Нямецкія газеты і радыё са спасылкамі на генштаб і міністэрства замежных спраў паведамілі, што горад бамбіла французская авіяцыя, якая базіравалася на тэрыторыі нейтральных Галандыі і Бельгіі.
У афіцыйнай заяве Берліна паведамлялася, што тым самым Брусель і Амстэрдам парушылі дамову пра нейтралітэт. На наступны дзень, 10 мая 1940 года, вермахт пачаў уварванне ў Галандыю і Бельгію. Пасля вайны з’явіліся звесткі, што налёт на Фрайбург здзейсніла 51-я бамбардзіровачная эскадра люфтвафэ (KG 51), якой кіраваў Ёзэф Камхубер, пазней — камандуючы ВПС Федэратыўнай Рэспублікі Германіі.

Навука, культура, адукацыя
--------------------------

* Універсітэт Фрайбурга
* Музей аўгусцінцаў

Месцазнаходжанне
----------------

Фрайбург размешчаны на мяжы паміж Шварцвальдам і Верхнерэйнскай нізінай.

Найбліжэйшыя буйныя гарады: 60 км на поўдзень — Базель (Швейцарыя), каля 86 км на паўднёвы ўсход — Цюрых (Швейцарыя), каля 85 км на поўнач — Страсбург (Францыя) і каля 140 км на поўнач — Карлсруэ. Сталіца федэральнай зямлі — Штутгарт — знаходзіцца каля 200 км на паўночны ўсход ад Фрайбурга.

Гарады-пабрацімы
----------------

* Сцяг Францыі Безансон (Францыя, з 1959 года)
* Сцяг Аўстрыі Інсбрук (Аўстрыя, з 1963 года)
* Сцяг Італіі Падуя (Італія, з 1967 года)
* Сцяг Вялікабрытаніі Гілдфард (Вялікабрытанія, з 1979 года)
* Сцяг ЗША  Мадысан (ЗША, з 1987 года)
* Сцяг Японіі Мацуяма (Японія, з 1988 года)
* Сцяг Украіны Львоў (Украіна, з 1989 года)
* Сцяг Іспаніі Гранада (Іспанія, з 1991 года)
* Сцяг Ірана Ісфахан (Іран, з 2000 года)

Галерэя
-------

* Від на гістарычны цэнтр Фрайбурга з гары Шлосберг (ням.: Schlossberg)Від на гістарычны цэнтр Фрайбурга з гары Шлосберг (ням.: Schlossberg)
* Галоўны вакзал (від з трамвайнага прыпынку на мосце праз чыгуначныя лініі)Галоўны вакзал (від з трамвайнага прыпынку на мосце праз чыгуначныя лініі)
* Гістарычная гарадская брама Марцінстор (ням.: Martinstor)Гістарычная гарадская брама *Марцінстор* (ням.: Martinstor)
* ням.: Schwabentorням.: Schwabentor
* Ратуша (ням.: Rathaus)Ратуша (ням.: Rathaus)
* ням.: Fischerauням.: Fischerau
*

Зноскі
------

1. ↑  Статья Грязные прелюдии кошмарных концертов Архівавана 12 студзеня 2011. на сайте **svrpu.ru**
2. ↑  Wolfgang Dierich. «Kampfgeschwader 'Edelweiss'. History of German bomber unit 1939—1945»

Спасылкі
--------

* Лагатып Вікісховішча На Вікісховішчы ёсць медыяфайлы па тэме Фрайбург
* Афіцыйны сайт горада (ням.)